Landsretten ændrer byrettens afgørelse om værneting, således at sagen henvises til behandling ved sagsøgtes hjemting
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 28. januar 2011 satte Østre Landsret retten i retsbygningen,
Bredgade 59, København.

Som dommere fungerede landsdommerne B.O. Jespersen, Ole

Dybdahl og Lena Falk (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

14. afd. kære nr. B-3103-10:

PFA Pension Forsikringsaktieselskab

(advokat Pernille Sølling)

mod

Indkærede, tidligere Sagsøger

(advokat Rikke Kampp)

Ingen var mødt eller indkaldt.

Der fremlagdes kæreskrift af 18. oktober 2010 og brev af 19.

oktober 2010, hvorved advo-kat Pernille Sølling på vegne PFA

Pension Forsikringsaktieselskab har kæret Odense Rets kendelse

af 4. oktober 2010 (BS 1-1188/2010) om rette værneting,

byrettens fremsendel-sesbrev af 21. oktober 2010 og udskrift af

retsbogen indeholdende den kærede afgørelse.

Der fremlagdes endvidere brev af 15. november 2010 fra
Indkærede, tidligere Sagsøger.



Endelig fremlagdes brev af 16. og 17. november 2010 fra PFA

Pension Forsikringsaktie-selskab.   



- 2 -

Det fremgår af sagen, at Indkærede, tidligere Sagsøger i

forbindelse med sin ansættelse som ind-købschef pr. 1. januar

2003 hos Virksomhed A/S blev omfattet af en obligatorisk

pension i PFA Pension. Pensionsordningen omfattede en

invalidepension.   

De modtagne bilag var til stede.

Efter votering afsagdes sålydende

k e n d e l s e :

Af betænkning om forsikringsaftaleloven nr. 1423/2002, side

338-339 og som gengivet i forarbejderne til

forsikringsaftalelovens § 2, stk. 4, fremgår blandt andet:

”Afgørende for, om der er tale om en forbrugerforsikring,
er, om forsikringst a-geren ved aftalens indgåelse
hovedsagelig handler uden for sit erhverv, dvs. om
forsikringen ved aftalens indgåelse hovedsagelig er
bestemt til at være ikke-erhvervsmæssig. Der må i den
forbindelse lægges vægt på, om den forsikrede interesse er
af ikke-erhvervsmæssig (privat) karakter, f.eks. forsikring
af privat indbo i modsætning til en erhvervsvirksomheds
kontorudstyr mv.

Ved livs-, syge- eller ulykkesforsikring eller anden
personforsikring, hvor for-sikringstageren som
privatperson tegner en forsikring på sit eget liv, helbred
mv., må den forsikrede interesse i almindelighed anses for
at være af ikke-erhvervsmæssig karakter. En privat
ulykkesforsikring må således normalt anses for en
forbrugerforsikring, selv om der f.eks. er tale om en
heltidsulykkesfor-sikring, der også dækker ulykker på den
forsikredes arbejdsplads.   

Ved kollektive forsikringer vil det afhænge af den nærmere
udformning af den enkelte forsikringsordning, hvorvidt der
er tale om forbrugerforsikring. Hvis ordningen er udformet
sådan, at der mellem grupperepræsentanten og selskabet
indgås én forsikringsaftale, der omfatter medlemmerne af
en nærmere angiven gruppe, vil der ofte ikke være tale om
en forbrugerforsikring, idet gruppere-præsentanten, f.eks.
en virksomhed, ikke hovedsagelig vil handle uden for sit
erhverv. Hvis der derimod på grundlag af en
”rammeaftale” indgås en forsi k-ringsaftale mellem hvert



enkelt gruppemedlem og selskabet, vil der kunne være tale
om en forbrugerforsikring.”

Pensionsforsikringen er en virksomhedsordning, som

Indkærede, tidligere Sagsøger var omfattet af som led i sin

ansættelse hos Virksomhed A/S. Der er tale om en kollektiv

forsikring, der er indgået mellem Virksomhed A/S og PFA

Pension, og forsikringspolicen har efter det oplyste ikke været

forhandlet mellem Indkærede, tidligere Sagsøger og PFA

Pension. Landsretten finder herefter, at



- 3 -

sagen ikke vedrører en forbrugeraftale, der er omfattet af

retsplejelovens § 244, hvorfor sagen henvises til PFA Pensions

værneting ved Københavns Byret.   

T h i   b e s t e m m e s :

Byrettens kendelse ændres således, at sagen henvises til PFA

Pension Forsikringsaktiesel-skabs værneting ved København

Byret.   

Indkærede, tidligere Sagsøger skal inden 14 dage betale 2.000

kr. i kæremålsomkostninger for landsretten til PFA Pension

Forsikringsaktieselskab.

Kæreafgiften tilbagebetales.   

Retten hævet.

(Sign.)